พอดีผมมีอาการปวดหน่วงที่ท้องน้อยด้านขวา มีอาการมาประมาน 2-3 วัน ปวดร้าวไปถึงขาอยากทราบว่าเป็นอะไรครับ
สวัสดีค่ะ อาการปวดน้อยด้านขวา อาจเกิดจาก- ไส้ติ่งอักเสบ แต่อาการปวดจะรุนแรงขึ้นเรื่อยๆ ภายใน 1-2 วัน ร่วมกับมีไข้ ดังนั้น หากเป็นมา 2-3 วันแล้ว โดยที่ไม่มีไข้ ไม่ได้ปวดจนทนไม่ได้ ก็ไม่น่าใช่- ลำไส้อักเสบ แต่มักมีคลื่นไส้ อาเจียน ท้องเสียร่วมด้วย- กล้ามเนื้อหน้าท้องบาดเจ็บจากการใช้งานหนัก เคลื่อนไหวผิดท่า หรือโดนกระแทกโดยตรง เป็นต้น ซึ่งจะมีจุดกดเจ็บที่ชัดเจน และจะมีอาการเจ็บสัมพันธ์ตามการขยับของท่าทาง- มีท้องผูก- ไส้เลื่อนขาหนีบ จะรู้สึกปวดหน่วงๆ บริเวณท้องน้อยส่วนล่าง และมจะคลำได้ก้อนที่บริเวณขาหนีบหรืออัณฑะ โดยเฉพาะเวลายืน หรือเบ่ง หรือไอ- มีก้อนเนื้องอกต่างๆ ในช่องท้องหากอาการปวดท้องยังเป็นไม่มาก และยังไม่มีอาการอื่นๆ ร่วม แนะนำควรสังเกตอาการไปก่อน ในเบื้องต้น ก็ควรงดการทำงานหนัก การยกของหนัก การออกกำลังกายและการเล่นกีฬาต่างๆ ทานอาหารที่ย่อยง่าย เป็นต้น หากอาการปวดท้องเป็นมากขึ้นเรื่อยๆ หรือมีอาการอื่นๆ โดยเฉพาะมีไข้ หรือคลำได้ก้อนที่ขาหนีบหรืออัณฑะ ก็ควรรีบไปพบแพทย์โดยเพื่อตรวจหาสาเหตุค่ะ